મેગન મર્કલથી ત્રણ વર્ષ નાના એવા પ્રિન્સ હેરી મિલીટરીમાંથી નિવૃત્ત થઇ ચૂક્યા છે અને હાલમાં કેનસિંગ્ટન પેલેસના એક એપાર્ટમેન્ટમાં રહે છે. પ્રિન્સ હેરી મોટાભાગનો સમય ચેરીટી કાર્યોમાં પસાર કરે છે. તેમની સંસ્થા Invictus Games બ્રિટીશ સેનામાં સેવા કરતા કરતા ઈજા પામીને અપંગ થઇ ગયેલા પુરુષ અને મહિલા સૈનિકો માટે સ્પોર્ટીંગ ઈવેન્ટ્સનું આયોજન કરે છે. આ ઉપરાંત પોતાના ભાઈ અને ભાભી એટલે પ્રિન્સ વિલિયમ અને કેટ મિડલટન સાથે મળીને પણ તેઓ માનસિક રોગીઓને લગતી ચેરીટીમાં પણ પોતાનો સમય આપતા હોય છે.